google/wiki40b huggingface dataset:
Mörby centrum tunnelbanestasjon

Mörby centrum tunnelbanestasjon er en stasjon på Stockholms tunnelbane. Den ligger i Mörby i Danderyd kommune.
Stasjonen trafikkeres av t-bane 2 (rød linje) og er endestasjon på linje 14. Den ligger etter stasjonen Danderyds sjukhus. 
Stasjonen Mörby centrum ble innviet 29. januar 1978. Den ligger i fjellrom 20–22 meter under bakken.
Kjelvik

Kjelvik (nordsamisk: Goaskinvággi) var Magerøyas største tettsted utenom Honningsvåg inntil det ble brent av okkupasjonsmakten i 1944. Kjelvik hadde på begynnelsen av 1900-tallet ca. 80 innbyggere, de fleste av dem med finsk innvandring. I 1930 var det 236 innbyggere på stedet, etter andre verdenskrig var det ikke fastboende. Det var ingen tysk tilstedeværelse i Kjelvik under okkupasjon fra 1940. Den utsatte beliggenheten gjorde at stedet bare ble delvis gjenreist etter nedbrenningen i 1944, og stedet ble etter hvert helt fraflyttet. 
Kjelvik var inntil 1950 navnet på dagens Nordkapp kommune. Kommunen ble utskilt fra Kistrand i 1861. Da motorbåtene tok over omkring år 1900 var ikke havnen i Kjelvik lenger egnet og stedet mistet etterhvert sin betydning. Kjelviks betydning som fiskevær er kjent for eksempel ved en Haldor fra Kjelvik på 1500-tallet eide eller disponerte en gård ved Vågen i Bergen. Stedet er avmerket som Kelwyck på Mercators kart «Atlas Minor» fra 1613.
Kjelvik kirke fra 1844 var åttekantet (lignet på Dverberg kirke tegnet av Grosch) og var da den eneste kikren på Magerøya. Den ble helt ødelagt av en orkan i 1882. Kirkestedet ble deretter flyttet til Honningsvåg. Rester av kirken ble gjennfunnet flere hundre meter oppe i fjellet. Kjelvik ligger værhardt til særlig ved pålandsvind.
Neaveia lamborni

Utseende

En liten (vingespenn ca. 35 millimeter), hvit dagsommerfugl. På oversiden ligner den på en mini-utgave av en kålsommerfugl (slekten Pieris), hvit med svarte vingespisser.

Levevis

Larvene lever av blågrønnbakterier, alger, lav og annet organisk materiale som de skraper av trestammer. De ser ut til alltid å leve i nærheten av kolonier av maur i slekten Crematogaster.
Disse sommerfuglene lever i skog.

Utbredelse

Arten er utbredt i Vest- og Sentral-Afrika, fra Elfenbenskysten i vest til Uganda i øst og Kongo i sør.
Torresita

Utseende

Middelsstore (ca. 15 millimeter), noe brede, nokså blanke, gjerne grønnlig eller  purpuraktig metallisk fargede praktbiller. Fasettøynene er store, ikke utstående, pannen rundet. Pronotum er avrundet, dekkvingene jevnbrede, tilspissede bak. Oversiden er tett punktert.

Utbredelse

Slekten er utbredt i Australia.
Rust Never Sleeps

Sporliste

Alle sangene er skrevet av Neil Young unntatt hvor annet er notert.
Undersökningar i germanisk mythologi

Undersökningar i germanisk mythologi (1886-1889) er en omfattende religionskomparativ studie i to deler, skrevet av den svenske religionsfilosofen Viktor Rydberg (1828-1895) og utgitt på Bonniers.
Nevertheless (I'm in Love with You)

«Nevertheless (I'm in Love With You)», også kjent som «Nevertheless», er en amerikansk sang med melodi av Harry Ruby og tekst av Bert Kalmar. Sangen ble første gang utgitt i 1931 av Jack Denny med orkester på 78-platen Brunswick 6114. Siden ble den utgitt av Bing Crosby og Rudy Vallée samme år, og i 1950 av Paul Weston med orkester, The Mills Brothers, Ray Anthony med orkester og Ralph Flanagan med orkester.

Innspillinger

Innspillingen med Paul Weston og orkester ble utgitt på 78-platen Columbia 38982. The Mills Brothers utga den på 78-platen Columbia 27253 og på singelen Columbia 9 27253 i 1950.
Innspillingen med Ray Anthony og orkester ble utgitt på 78-platen Capitol 1190 og på singlen Capitol CL13397. Den andre siden var «Harbor Lights». Ralph Flanagan og orkesteret ga sangen ut på 78-platen RCA Victor 20-3904 og på singelen RCA Victor RCA 47-3904. B-siden var «The Red We Want Is the Red We've Got».
Sangen ble også framført av Fred Astaire, Vera-Ellen (dubbet av Anita Ellis) og Red Skelton. Fred Astaire og Vera-Ellen danset også til sangen i filmen Tre små ord (Three Little Words).

Norske versjon

Tola og Terje Nilsen har skrevet norske tekster. Tolas versjon bærer tittelen «Allikevel». Nilsens versjon heter «Evig din».
Enhetlig myndighet

Enhetlig myndighet (engelsk: unitary authority) er et begrep som brukes i områder med lokalt selvstyre på to nivåer, for å beskrive en enhet som opererer som ett nivå.
Den nærmeste parallellen i Norge er Oslo, som er omkranset av Akershus fylke og deler enkelte fylkeskommunale funksjoner med dette fylket, men som allikevel er en selvstendig enhet.

Storbritannia

En enhetlig myndighet i Storbritannia er et urbant område som har en egen administrasjon i stedet for å bli administrert som del av et grevskap. De består normalt av en by med omegn. Som administrative enheter er de selvstendige, men de inngår allikevel i de seremonielle grevskapene. Det er også vanlig at de har visse felles tjenester med de administrative grevskapet de tilhørte før de fikk status som selvstyrte enheter, for eksempel brannvesen og politimyndighet.
Konseptet oppsto på 1960-tallet, men det ble da ikke innført. Først på 1990-tallet begynte britiske myndigheter å opprette enhetlige myndigheter.
De enkelte bydeler i Stor-London er enhetlige myndigheter; Stor-London er derfor ikke klassifisert som administrativt grevskap, men som region og seremonielt grevskap.

New Zealand

En enhetlig myndighet i New Zealand er et territorielt område (distrikt eller by) som også utøver funksjonene til et regionalt råd. New Zealand har fem enhetlige myndigheter, de er (med året da de ble konstituert): Gisborne District Council (1989), Nelson City Council (1992), Tasman District Council (1992), Marlborough District Council (1992), and Auckland Council (2010).

Canada

En enhetlig myndighet i Canada er en kommune som fungerer som ett nivå, i en provins med lokalt selvstyre på to nivåer. De fleste slike enhetlige kommuner er betegnet by, uten noen overliggende myndighet som grevskap eller fylke. Iblant kan de imidlertid være grevskap eller «regionale byer» uten underliggende enheter. De fleste enhetlige myndigheter i Canada ligger i provinsen Ontario.
Karl av Bayern

Bakgrunn

Karl var andre sønn til den senere kong Maximilian I og hans hustru Augusta av Hessen-Darmstadt; hans søster Augusta ble mor til dronning Josefine av Norge og Sverige. Han fikk en rent militær oppfostring.

Militær

Han deltok med fremgang i krigen mot Napoleon 1813-14. Han kjempet mot Napoleon i Slaget ved Hanau i 1813, ble general for en divisjon, og tok del i felttoget i det nordøstre Frankrike i 1814. Under frankrikefelttoget var han understilt general von Wrede (1767–1838) og kjempet i slaget ved Brienne og i slaget ved Arcis-sur-Aube; i det siste stormet hans brigade den 20. mars landsbyen Torcy-le-Grand.
Hans meningsforskjeller med prins Wrede førte til hans fratreden i 1822. Den vedvarte til noe tid etter sistnevntes død i 1838.
Den ham tilbudte greske kongekrone avstod han fra i 1831, hvorpå den ble tilbudt hans mer villige nevø, prins Otto. 
Han ble feltmarskalk i 1841 og generalinspektør for den bayerske armé i 1848.
Under den tyske enhetskrig i 1866 fikk han kommandoen over samtlige av de sørtyske statenes styrker, men arméens uenhetlige sammensetning og politiske hensyn vanskeliggjorde i høy grad en energisk krigføring, og Karl kunne derfor ikke utrette meget. Etter freden fratrådte han alle offentlige oppdrag.
Han var gift to ganger, begge gangene morganatisk. Første gangen i 1823 med Sophie Petin, senere friherrinne von Bayrstorff, (1796-1838) og andre gangen i 1859 med Henriette Schöller (1815-1866). Han fikk tre døtre med sin første hustru.

Død

Den 16. august 1875 − få dager før hans niese Josephine von Leuchtenberg, kongemoren i Sverige, kong Oskar I enke, ankom til et bebudet besøk – ble prins Karl kastet av sin hest i Tegernsee, og døde umiddelbart.
Voll kirke

Arkitekturen

Kirken har et ytre omriss som en langkirke og har en åttekantet koravslutning. Den er bygd i laftet tømmer. Arkitekt var Gabriel Smith.
Byggekomiteen som hadde ansvaret for byggingen av kirken, engasjerte kunstmaleren Anna Ibsen som konsulent for arbeidet.
Tidligere stod det en kirke fra 1674 på samme tomten.

Interiøret

Av gamle gjenstander som finnes i kirken kan nevnes en bibel fra 1732, en huspostill fra 1756 og en alterkalk fra 1648.
Orgelet er fra 1840 og er kanskje det eldste spillbare orgel i landet. Tidligere var orgelet i Mandal kirke, og flyttet til Måndalen i 1926. Orgelet er bygd av orgelbygger Albrechtsen fra Trondheim. Det var lenge i dårlig forfatning, men ble restaurert forut for kirkens 100-årsjubileum.
Josephine Butler

Liv og virke

Butler (født Grey) konserterte sitt arbeid på midten av 1800-tallet for å bedre vilkårene til prostituerte kvinner i storbyene, hvilket var et stort problem grunnet viktoriatidens dobbeltmoral. Hun arbeidet for å få avskaffet offentlig prostitusjon og dessuten for å få avskaffet loven om smittebeskyttelse, Contagious Diseases Act, som ble innført i 1860 som en slags statlig kontroll av prostitusjonen, men som egentlig var rettet mot å forhindre spredning av kjønnssykdommer, særlig mot soldater i hæren og marinen. Indirekte rammet denne kontrollen de såkalte falne kvinnene. Myndighetene beordret genital undersøkelser av kvinnene og kunne deretter låse en smittet kvinne inne i tre måneder på et hospital for å bli helbredet. Å nekte å beordringen innebar fengselsstraff. En anklage om prostitusjon fra en politimann var nok til å måtte underlegge seg undersøkelser. Kvinner som ble anklaget mistet sitt levebrød, respekt og selvmord var påvist. Butlers beskrivelse av undersøkelsen var «kirurgisk voldtekt». I 1886 ble loven opphevet, mye takket være Butlers innsats.
Butler interesserte seg for feminisme og kvinnesak også i andre land enn England, og drev vidstrakt agitering og deltok i møter i andre land. Hun giftet seg med George Butler (1819-1890), en prest og lærd. Begge delte en kristne tro, en kulturell tilknytning til Italia, foruten også et sterk engasjement for liberale reformer. George Butler ga sin støtte og oppmuntring til sin hustru i hennes offentlige arbeid, og fikk betydelig hindringer i sin egen karriere grunnet sin hustrus omdømme. De hadde også sterke radikale sympatier, blant annet støtte til amerikanerne i den amerikanske borgerkrigen. De fikk fire barn sammen.
RS-28 Sarmat

RS-28 Sarmat (russisk: РС-28 (РС -ракета стратегическая (strategisk missil)) Сармат; NATO-kallenavn: SS-X-30 Satan 2), er et russisk interkontinentalt ballistisk missil (ICBM) drevet med flytende brennstoff. Missilet er videre utstyrt med MIRV med supertunge termonukleære stridshoder. Det har vært under utvikling av Makejev rakettdesignbyrå siden 2009. Det ment å erstatte den tidligere R-36M (SS-18 Satan).
Rivallo

Rivallo (walisisk: Rhiwallon) var en mytisk konge av britene, og det finnes ingen historiske bevis for hans mulige eksistens. Hans fortelling kommer fra Geoffrey av Monmouths Historia Regum Britanniae (De britiske kongenes historie), skrevet omkring 1136. Her gjengis han som sønn av kong Cunedagius.
Rivallo beskrives som en fredelig og velstående ung mann som styrte kongedømmet med nøysomhet. Omtalen er blant de korteste hos Geoffrey, men har en underlig hendelse som er nevnt uten forklaring: «I hans tid regnet det blod i tre dager og menn døde fra fluene som svermet.» Det er mulig at Geoffrey tenker på en pest, muligens inspirert av Bibelen, men det synes ikke å være knyttet til noen form for guddommelig straffedom.
Han ble etterfulgt av sin sønn Gurgustius.
Saihou Jagne

Klubbkarriere

Jagne startet sin fotballkarriere hos Finspångs AIK før han i 2004 meldte overgang til Väsby IK. Han var med på sammenslåingen av Väsby IK og FC Café Opera, og etablerte seg siden fast på førstelaget som spilte i 1. divisjon norra (nivå tre). Før sesongstart i 2008 meldte han overgang til hovedstadsklubben AIK, hvor han fikk sin debut for førstelaget i Allsvenskan hjemme mot Kalmar FF (0–0) den 30. mars 2008, da han kom inn som innbytter for Bojan Djordjic. I den påfølgende sesongen var Jagne med på å vinne «The Double» for både Allsvenskan og Svenska Cupen med AIK.
I mars 2010 ble Jagne lån ut til GIF Sundsvall i Superettan ut vårsesongen med opsjon på kjøp, etter først å ha takket nei til et tilbud fra Sandefjord Fotball. Hans første kamp for GIF kom borte mot Hammarby IF den 20. april 2010 (2–1) hvor han kom inn som innbytter for Emil Forsberg. Skader hindret han deretter fra å spille flere enn to kamper for klubben. I begynnelsen av desember 2010 meldte han overgang til IF Brommapojkarna, som også spilte i Superettan. Etter å ha spilt 20 seriekamper for Brommapojkarna meldte han overgang til den finske klubben IFK Mariehamn i landets øverste divisjon Veikkausliiga i slutten av mars 2012.
Etter å ha spilt ut kontraktstiden i Mariehamn meldte han i mars 2013 overgang til sin gamle klubb AFC United, hvor han skrev under på en treårskontrakt. Etter å ha opphevet kontrakten med AFC United spilte Jagne for 5.-divisjonsklubben Kista Galaxy FC, før han i mars 2014 skrev under på en fire måneder lang kontrakt med den norske klubben IF Birkebeineren, som da spilte i 3. divisjon. I juli 2014 meldte han overgang tilbake til Sverige, hvor han skrev under en kontrakt med Ånge IF.
Etter ett år i Ånge vendte han tilbake til Norge hvor han skrev under på en ettårskontrakt med Brumunddal Fotball i juli 2015. Jagne og lagkameraten Franck Semou markerte seg for Brumunddal i Oddsenligaen 2015, hvor de stod for halvparten av alle lagets mål, noe som var avgjørende at de begge ble hentet av Hamarkameratene like før sesongslutt.
New Advent

New Advent er en katolsk online-encyklopedi. 
Det inneholder dokumenter og lenker til katolske doktriner og apologetikk. Den inkluderer en liste over de mest populære katolske nettsteder målt etter trafikk og en blogg som dreier seg rundt hovedproblemområdene i den katolske kirke.
Fylkesvei 7734

Fylkesvei 7734 går mellom Sennesvika og Ure i Vestvågøy kommune. Veien er 2,8 km lang.
Før 1. januar 2010 hadde veien betegnelsen fylkesvei 839.
Frem til 2019 hadde veien betegnelsen fylkesvei 999.
OpenZaurus

OpenZaurus er en tidligere Linux-distribusjon som er basert på Debian. Den var laget for den tidligere personlige digitale assistent Sharp Zaurus, som ble produsert av det japanske selskapet Sharp Corporation.
Siste versjon var 3.5.4.1 som ble lansert 6. juli 2006.
Tolgen smeltehytte

Tolgen smeltehytte, eller bare Tolgen hytte var en smeltehytte på Tolga under Røros Kobberverk. Etterhvert som skogen rundt Røros ble uthogd ble det kostbart å frakte kull og ved til driften av verket og flere smeltehytter ble opprettet i områder der det enda var tilgang på skog. Tolgen hytte ble etablert i 1670 og var i drift i over 200 år til den ble nedlagt i 1871.
Taddeo Zuccari

Liv og verk

Zuccaris mest betydningsfulle verk er kanskje freskeutsmykningene i Villa Farnese, Caprarola, samt i Sala Regia, Vatikanet.
Zuccari viser tydelig inspirasjon fra Rafael og Michelangelo i freskene (1553–1556) i Cappella Mattei i kirken Santa Maria della Consolazione i Roma; særlig i «Korsfestelsen».
Tensjonshodepiner

Tensjonshodepiner (TTH), også kalt vanlig-, stress- eller spenningshodepine, definert som T6.2.3 i Norsk legemiddelhåndbok, tilhører ifølge International Headache Society (IHS) og i henhold til  ICHD-3 gruppen av trigeminal-autonome hodepiner, og er den vanligste formen for hodepine folk opplever.
Spenningshodepine er en bilateral smerte som beskrives som et trykkende eller strammende (ikke pulserende) bånd rundt hodet. Det oppstår ut over dagen og gjerne i krevende perioder av livet. En kan fortsette med det en holder på med, til tross for smertene. Tensjonshodepiner har usikker årsak, men kan bero på stramming av muskler i nakken og utenpå hodet. Den kroniske formen karakteriseres av lange perioder med nesten daglig lett eller moderat trykkende, oftest bilateral smerte.
Tensjonshodepiner forårsakes gjerne av stress, uro, angst eller dårlig søvn, og kan være knyttet til lidelser i nakke, kjeve/kjeveledd, øye, øre, bihuler og andre sykdomstilstander i hoderegionen. Arbeidssituasjoner forbundet med muskelspenninger kan også være utløsende faktorer
Tensjonshodepiner finnes i flere former og subformer. De tre mest grunnleggende er sjelden episodisk tensjontype (<1 dag//måned), hyppig episodisk tensjontype (1–14 dager/måned), og kronisk episodisk tensjontype (≥ 15 dager/måned). Disse deles videre inn i med eller uten ømhet i det ytre kranium.
Stølhet

Stølhet eller gangsperre, også kalt forsinket muskelømhet (fra engelsk: Delayed Onset Muscle Soreness eller DOMS), er smerte i musklene, som ofte opptrer 24-72 timer etter hardt fysisk arbeid, trening eller aktiviteter man normalt ikke pleier å utføre. Smertene forsvinner som regel etter 2-3 døgn, og er svært vanlig hos idrettsutøvere på alle nivåer.
Stølhet regnes som ufarlig, men kan gjøre vondt og medfører ofte at musklenes styrke er redusert vesentlig. Ømheten skyldes at det oppstår en betennelseslignende tilstand (betennelse) i muskelen 12-24 timer etter hard trening eller annen belastning av muskelen. Uttøyninger reduserer ikke denne betennelsen, og derfor har uttøyninger ingen effekt imot akkurat denne typen smerte.
Klinikk rus og avhengighet

Senter for rus og avhengighetsbehandling  (KRA) er en klinikk på Aker universitetssykehus og har ansvar for tverrfaglig spesialisert rusbehandling i Oslo og Follo.
Senter for rus og avhengighetsbehandling administrerer spesialpoliklinikker, avgiftning, dag og  døgnbehandling med 160 pasientplasser. Behandlingen baseres på anerkjent kunnskap og senteret prioriterer utvikling av kompetanse og forskning høyt. 
Senteret er nasjonalt kompetansesenter i legemiddelassisert behandling i Norge og har koordineringsansvar for pasientplassene ved de private avtalepartnerne Helse Sør-Øst har avtale med. 
KRA er også faglig rådgiver overfor Helse Sør-Øst.
Den 2den

Den 2den er et musikkalbum med Kong Lavring, utgitt i 1978. Det er senere utgitt på nytt flere ganger.
Astronomer Royal

Astronomer Royal er et embete i det kongelige hushold i Storbritannia. Det finnes to embetsinnehavere, en Astronomer Royal og en Astronomer Royal for Scotland.
Embetet ble opprettet av Karl II av England den 22. juni 1675. Han hadde den 4. mars samme år utnevnt John Flamsteed til «Kongens astronomiske observatør», og i juni beordret han byggingen av Royal Observatory Greenwich og opprettet det nye embetet formelt.
Det skotske embetet ble opprettet i 1834.
Inntil 1972 var Astronomer Royal ex officio direktør for Royal Observatory Greenwich. Han får et stipend på 100 pund i året; en betydelig sum da Flamsteed ble utnevnt men nå bare en symbolsk sum. Etter at man fjernet direktørstillingen fra embetet har det først og fremst vært et æresembete, riktignok et med svært høy prestisje som tildeles den fremste britiske astronomen.
Det fantes tidligere også en Royal Astronomer of Ireland.
Valget i Costa Rica 2014

Valget i Costa Rica 2014 var det 16. av sitt slag i Costa Rica siden grunnleggelsen av den andre republikken i 1949. Første runde fant sted 2. februar 2014, med to ulike avstemninger: én hvor det ble valgt 57 representanter til den lovgivende forsamlinga for perioden 2014–2018, og én om hvem som skulle bli landets nye president og to visepresidenter. Ettersom ingen av presidentkandidatene fikk over 40 prosent av stemmene, gikk de to kandidatene med flest stemmer, Luis Guillermo Solís (PAC) og Johnny Araya (PLN), videre til andre valgrunde, som ble avholdt 6. april. Luis Guillermo Solís ble valgt til ny president, med 77,8 prosent av stemmene.
3 065 667 costaricanere hadde stemmerett. Den sittende presidenten, Laura Chinchilla (PLN), stilte ikke til gjenvalg. For første gang blei ikke lokalvalga avholdt samtidig som presidentvalget; disse finner sted i 2016.
Garman & Worse

Garman & Worse er Alexander Kiellands første roman, utgitt i 1880, og er av mange ansett som hans beste. Bokens handling er lagt til Kiellands hjemby Stavanger i 1870-årene (selv om byens navn aldri nevnes) og skildrer en del av byens mange særpreg. Midtpunktet i romanen er handelshuset «Garman & Worse» på Sandgaard, som er basert på Kielland-familiens eget handelshus, «Jacob Kielland & Søn». Rollefigurene er i stor grad basert på folk i hans egen familie og omgangskrets; både moren og faren, samt flere av hans forfedre, kan kjennes igjen i flere av karakterene i boken. Kielland utga i 1882 oppfølgerromanen Skipper Worse, som utspiller seg i det samme handelshuset og miljøet én generasjon tidligere, i 1840-årene.
Kielland var egentlig ikke helt fornøyd med boken; rollefigurene skapte sitt eget liv og historien tok sin egen retning. Tittelen skulle opprinnelig være «De misfornøiede», men som Kielland selv skrev i et brev til Bjørnson: «De Satans mennesker er saa kistefornøiede, at det er til at græde over».
Hovedtemaene i romanen er konflikten gammel/ny vitenskap, skolevesenet, kirken, sosiale problemer og kvinnesak. Boka er dessuten krysset med forhold mellom både den ene og den andre, på tvers av samfunnsklasser, og mye av dette kommer i direkte fokus.
Roy Jacobsen

Liv og virke

Jacobsen er oppvokst i Groruddalen i Oslo. Han hadde en rekke yrker, også etter debuten i 1982, før han ble forfatter på heltid i 1990. I årene 1979–1986 bodde han på morens hjemplass på Solfjellsjøen i Dønna kommune i Nordland, og såvel morens bakgrunn som egen oppvekst i Groruddalen utgjorde materialet for den bredt anlagte gjennombruddsromanen Seierherrene fra 1991, som kanskje mer enn noen annen norsk roman  har tydeliggjort for et bredt publikum det fenomenet som er blitt kalt «den store klassereisen». Gjennom en enkelt families historie i to generasjoner skildres hvordan menigmanns kår i Norge i løpet av de siste 80 år i rivende fart har flyttet seg fra agrar- og proletarsamfunnets nedarvede, påtvungne betingelser og opp i et postindustrielt, høyteknologisk utdannelses- og velferdssamfunn med store valgmuligheter, men også til dels med helt nyskapt identitetsfølelse for mange. Befatningen med disse temaene gjorde Jacobsen til en naturlig biograf over Trygve Bratteli (1995). I 2013 kom romanen De Usynlige ut, til strålende kritikker. Boken handler om hvordan livet var på en øy på Helgelandskysten på 1920-tallet.   
Som skjønnlitterær forfatter utmerker Jacobsen seg ved sin store allsidighet – fra de korte, psykologisk innholdsmettede novellene, med kresen bilde- og språkbruk, til de bredere anlagte romanene, med et vell av historiske, litterære, språklige og politiske kunnskaper, fra Islands sagatid til det 20. århundres krigshistorie på kontinentet og i Russland og Finland. 
Jacobsen skrev manus til den danske storfilmen Valhalla Rising i 2008 sammen med Nicolas Winding Refn, som også regisserte filmen.  
Han har vært medlem av Kringkastingsrådet, og er medlem av Det norske akademi for sprog og litteratur.
Jacobsen ble i 2017 utnevnt til ridder av Den islandske falkeorden i forbindelse med statsbesøket til Islands president i Norge.
Reykjavík International Games 2019

Reykjavík International Games 2019 var en internasjonal multisportkonkurranse som ble arrangert i Reykjavík på Island fra 24. januar til 3. februar 2019.
Beatriz Escribano

Klubb

Escribano startet å spille håndball som 8-åring, på skolen «El Santo» i hjembyen Alcázar. Seks år senere meldte hun seg inn i klubben Sagunto hvor hun i 2008 fikk sin profesjonelle debut.
Etter fire sesonger i Segunto flyttet hun med Elisabeth Chávez til Frankrike og signerte for klubben Nice.

Landslag

Escribano ble allerede som 13-åring tatt ut på aldersbestemte landslag, og har deltatt i tre europamesterskap og to verdensmesterskap i de yngre klassene.
Hun ble tatt ut i bruttotroppen til det spanske kvinnelandslaget foran Håndball-EM 2010, Håndball-VM 2011, Håndball-EM 2012 og Håndball-VM 2013, men var ikke blant de 16 utvalgte i noen av mesterskapene.
Escribano ble til slutt tatt ut i den spanske mesterskapstroppen foran Håndball-EM 2014, men fikk minimalt med spilletid.
Fladen grunn

Fladen grunn (ofte kalt bare Fladen) er en grunne og fiskebanke som ligger i Nordsjøen, øst for Skottland. I forhold til andre fiskeområder ligger Fladengrunn sør for Vikingfeltet, nord for Doggerbank og vest for Fiskerfeltet.